CELEX: 62016CN0375
Language: lt
Date: 2016-07-07 00:00:00
Title: Byla C-375/16: 2016 m. liepos 7 d. Bundesfinanzhof (Vokietija) pateiktas prašymas priimti prejudicinį sprendimą byloje Finanzamt Bergisch Gladbach/Igor Butin

24.10.2016   
            
            
               LT
            
            
               Europos Sąjungos oficialusis leidinys
            
            
               C 392/6
            
         2016 m. liepos 7 d.Bundesfinanzhof (Vokietija) pateiktas prašymas priimti prejudicinį sprendimą byloje Finanzamt Bergisch Gladbach/Igor Butin
   
   (Byla C-375/16)
   (2016/C 392/07)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesfinanzhof
   
   
      Šalys pagrindinėje byloje
   
   
      Kasatorė: Finanzamt Bergisch Gladbach
   
   
      Kita kasacinio proceso šalis: Igor Butin
   
      Prejudiciniai klausimai
   
   
               1.
            
            
               Ar pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) (1) 226 straipsnio 5 punktą turi būti nurodomas apmokestinamojo asmens adresas, kuriuo jis vykdo ekonominę veiklą?
            
         
               2.
            
            
               Jei į pirmąjį klausimą bus atsakyta neigiamai:
               
                           a)
                        
                        
                           Ar tam, kad būtų nurodytas adresas pagal PVM direktyvos 226 straipsnio 5 punktą, pakanka nurodyti pašto dėžutės adresą?
                        
                     
                           b)
                        
                        
                           Kokį adresą sąskaitoje faktūroje turi nurodyti apmokestinamasis asmuo, turintis įmonę (pvz., internetinės prekybos), kuri neturi komercinių patalpų?
                        
                     
         
               3.
            
            
               Ar tuo atveju, kai PVM direktyvos 226 straipsnyje nurodyti formalieji sąskaitų faktūrų išrašymo reikalavimai neįvykdyti, leisti daryti atskaitą visada reikia jau tuomet, kai nėra mokestinio sukčiavimo arba apmokestinamasis asmuo nei žinojo, nei galėjo žinoti apie įtraukimą į sukčiavimą, ar teisėto lūkesčio principas šiuo atveju reiškia, jog apmokestinamasis asmuo padarė viską, ko iš jo pagrįstai galima reikalauti, tam, kad patikrintų sąskaitoje faktūroje nurodytų duomenų teisingumą?
            
         
      (1)  OL L 347, p. 1.